Volatilitatea este un atribut al jocurilor de tip slot care în ultimul timp este afișat pentru jucători fie de cazinou, fie de furnizor. O volatilitate mică înseamnă de regulă potențiale câștiguri dese, dar mai mici; dacă vrei să te joci mai mult timp dar nu dispui de un buget foarte mare, este mai bine să alegi jocuri cu volatilitate mică. De cealaltă parte, volatilitatea mare se regăsește la acele jocuri care fac plăți mai rar, dar în general mai mari. Există de asemenea și jocuri cu volatilitate medie, care reprezintă, practic, o balanță între cele două, făcând regulat plăți echilibrate, ce pot varia de la cele mai mici la cele mai mari.